text: [{"text_idx": "#000002", "text": "Nataarnaq byrja\u00f0i fiskiskap 3. januar 2022, eftir at hann kom, sum ny\u0301bygningur av spanskari skipasmi\u00f0ju, i\u0301 desember 2021. Royal Greenland eigur trolaran, sum er systirskip vi\u00f0 Avataq. Byggingin var\u00f0 seinka\u00f0 i\u0301 umlei\u00f0 ha\u0301lvt a\u0301r vegna koronu."}, {"text_idx": "#000003", "text": "- Vit hava fiska\u00f0 i\u0301 eitt a\u0301r, og ta\u00f0 hevur gingi\u00f0 v\u00e6l. Vit hava fingi\u00f0 10.000 tons av r\u00e6kjum. Harafturat skal sigast, at skipi hevur rigga\u00f0 sera v\u00e6l, og vit hava onga ti\u0301\u00f0 mist vegna trupuleikar, sum ofta stinga seg upp hja\u0301 ny\u0301ggjum skipum. Seinkanin av byggingini gj\u00f8rdi o\u0301iva\u00f0 si\u0301tt til, at maskinmenn og a\u00f0rir av manningini kendu skipi\u00f0 v\u00e6l, ta\u0301 vit fo\u0301ru til fiskiskap, sigur skiparin Da\u0301vur Mohr."}, {"text_idx": "#000004", "text": "- Skipi\u00f0 er ny\u0301tt, og manningin skal venja seg vi\u00f0 u\u0301tger\u00f0 og arbei\u00f0sgongdir. Kortini hava vit megna\u00f0 at hagreitt og fryst go\u0301\u00f0 100 tons um samd\u00f8gri\u00f0. Ta\u00f0 er gott, ho\u0301ast verksmi\u00f0jan nokk megnar n\u00f8kur tons afturat, sigur hann."}, {"text_idx": "#000005", "text": "- Ta\u0301 Nataarnaq byrja\u00f0i fiskiskap, fiska\u00f0u vit fyrsta samd\u00f8gri\u00f0 vi\u00f0 einum troli. Alt var ny\u0301tt og skuldi standa si\u0301na roynd. So fiska\u00f0u vit i\u0301 umlei\u00f0 fy\u0301ra ma\u0301na\u00f0ir vi\u00f0 tveimum trolum, fyri si\u0301\u00f0ani at fiska vi\u00f0 trimum trolum. Ta\u00f0 hevur rigga\u00f0 v\u00e6l, men ta\u00f0 skal helst ver\u00f0a ri\u0301muliga go\u0301\u00f0ur botnur, ta\u0301 vit royna vi\u00f0 trimum trolum, sigur Da\u0301vur Mohr."}, {"text_idx": "#000006", "text": "Nataarnaq er 82.3 metrar langur og 18 metrar brei\u00f0ur. Motorurin er ein 7200 KW MAN."}, {"text_idx": "#000007", "text": "22 mans eru vi\u00f0 og tv\u00e6r manningar hoyra til skipi\u00f0."}, {"text_idx": "#000008", "text": "Nataarnaq er til eitt a\u0301ra eftirlit hja\u0301 Mest i\u0301 Havn. Eftirliti\u00f0 tekur umlei\u00f0 tri\u0301ggjar vikur."}, {"text_idx": "#000009", "text": "Sjo\u0301manstru\u0301bo\u00f0arin hevur vitja\u00f0 umbor\u00f0, og ti\u0301\u00f0 var b\u00e6\u00f0i til pra\u0301t, drekka, Guds or\u00f0 og b\u00f8n. Harafturat var hugt runt a\u0301 trolaranum."}, {"text_idx": "#000010", "text": "Teimum, og sjo\u0301fo\u0301lkunum annars, ver\u00f0ur ynskt Guds signing og var\u00f0veitslu."}, {"text_idx": "#000012", "text": "Meira fra\u0301 Sjo\u0301mansmissio\u0301nini s\u00e6st her"}, {"text_idx": "#000016", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000017", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000019", "text": "\u00c6tlanir um uppsjo\u0301varvirki i\u0301 Va\u0301gi"}, {"text_idx": "#000022", "text": "Smyril Line keypir enn eitt farmaskip"}]